cyanic-selkie/wikianc huggingface dataset:
Launo Laakkonen
Yritystoiminta
Vuonna 1958 tuli voimaan väestönsuojelulaki, jonka mukaan taloihin ruvettiin rakentamaan väestönsuojia. Laakkonen näki tässä tilaisuuden, ja Temet Oy rupesi valmistamaan väestönsuojiin varusteita. Vuonna 1959 yritys muutti uusiin tiloihin Herttoniemen yritysalueelle, jossa se toimii edelleen. Vähitellen muut tuotteet jäivät tuotannosta pois, ja vuonna 1963 yhtiö valmisti täysipainoisesti väestönsuojelutuotteita. Niiden osuus yrityksen tuotannosta kohosi 85 prosenttiin, ja yrityksestä tuli markkinajohtaja alallaan. Tuotekehittely johti vähitellen siihen, että yhtiölle avautuivat 1970-luvulla myös kansainväliset markkinat. Aluksi tuotteita vietiin Ruotsiin, mutta vienti laajeni vähitellen Lähi-itään, Yhdysvaltoihin ja Aasiaan. Lähi-idästä tuli Temet Oy:n tärkein vientialue 1980- ja 1990-lukujen vaihteessa.
Oman yrityksensä ohessa Laakkonen toimi Rengastalo Oy:n hallituksen puheenjohtajana 1958–1975 ja Profylax Oyn hallituksen jäsenenä 1972.
Laakkonen luopui toimitusjohtajan tehtävästä Temet Oy:n täyttäessä 25 vuotta 1978. Hän siirtyi kokopäivätoimiseksi hallituksen puheenjohtajaksi, josta siirtyi 80-vuotiaana viettämään eläkepäiviään. Hän arvosti kovaa työtä, hyvää laatua, tiukkaa ja reilua porukalla tekemistä sekä säästäväisyyttä, mutta myös hyvän suorituksen palkitsemista.
Järjestötoiminta
Hän oli kiinnostunut monin tavoin erilaisista aatteellisista ja yleishyödyllisistä asioista. Hän oli Herttoniemen Rotaryklubin jäsen ja toimi sen presidenttinä 1968–1969. Hän oli perustamassa Itä-Helsingin Kansalaisopistoa 1968 kannatusyhdistyksen hallituksen jäsenenä ja vuodesta 1972 puheenjohtajana. Hän osallistui monien yhteiskunnallisten hankkeiden tukemiseen ja toteuttamiseen. Näitä olivat muun muassa Myllypuron jäähallia hallinnoiva Nuorisojääkenttä Oy ja Itä-Helsingin musiikkiopisto. Hän toimi Itä-Helsingin Uimahallisäätiössä ja mukana käynnistämässä Itä-Helsingin Uimaseuran toimintaa.
Hän harrasti kuvataiteita ja toimi mesenaattina varsinkin nuorille kuvataiteilijoille. Herttoniemen Asentajanpuistossa on hänen lahjoittamansa Eino Ruutsalon teos Viestejä tuntemattomille. Temet Oy:n pihaan pystytettiin 1967 Ernst Mether-Borgströmin työ Semafori, jonka valmistumista hän tuki antamalla tehtaansa laitteita taiteilijan käyttöön.
Kunnianosoitukset
Hän sai teollisuusneuvoksen arvonimen 1977. Herttoniemen yritysalueella oleva Teollisuusneuvoksenkatu on nimetty hänelle omistettuna.
Yksityiselämä
Hänen puolisonsa oli Tuovi Alisa Laakkonen, o.s. Naukkarinen (1927–2003). Heidän kolmesta lapsestaan tunnetuin on säveltäjä Kaija Saariaho.
Dromedaari
Dromedaari (Camelus dromedarius) on kamelien sukuun kuuluva  suurikokoinen sorkkaeläin. Sitä kutsutaan myös yksikyttyräiseksi kameliksi.
Luultavasti Arabian niemimaalta lähtöisin oleva dromedaari on kesytetty tuhansia vuosia sitten, ja on sittemmin levinnyt laajalle ratsueläimenä ja kuormajuhtana. Nykyään kesyjä dromedaareja elää noin 13 miljoonaa yksilöä. Ainoat villit dromedaarit elävät nykyisin Australian keskiosien kuivassa Outbackissa, jossa maahan 1800-luvun lopulla tuodut eläimet ovat villiintyneet ja muodostavat nykyään noin miljoonan yksilön populaation.
Koko ja ulkonäkö
Dromedaarin selässä oleva kyttyrä toimii rasvavarastona. Kuivana kautena kyttyrä on miltei olematon, mutta kasvaa taas sadeaikana ja saattaa painaa silloin jopa 40 kg.
Levinneisyys
pienoiskuva|left|Dromedaari ([[Etiopia)]] Kesytetty dromedaari on yleinen alueella Pohjois-Afrikasta Lähi-idän kautta läntiseen Intiaan.
Dromedaari on raskaan eturuumiinsa vuoksi huono kiipeilijä, eikä siksi pärjää vuoristoisella seudulla.
Lisääntyminen
Naaraat saavuttavat sukukypsyyden kolmen vuoden iässä, urokset kuusivuotiaina. Dromedaariuroksilla on suussaan kieltä muistuttava kitapurjepussi, jolla houkutellaan naaraita kiima-aikana. Urokset uhittelevat keskenään ja saattavat tapella. Parittelu kestää noin 15 minuuttia, ja poikanen syntyy 15 kuukauden tiineyden jälkeen. Naaras hoivaa jälkeläistään vuoden tai kaksi. Dromedaarit elävät noin 40–50-vuotiaiksi.
Ravinto
Dromedaarit ovat kasvinsyöjiä ja hyvin kaikkiruokaisia. Kovien huultensa ansiosta ne voivat syödä myös piikikkäitä kasveja. Dromedaarit myös märehtivät vaikka eivät kuulu märehtijöiden alalahkoon.
Josef Lefko
Josef Lefko (17. tammikuuta 1904 – 28. syyskuuta 2001) oli suomalainen jääpallomaalivahti ja Suomen juutalaisyhteisön vaikuttaja.
Lefko pelasi jääpalloa helsinkiläisseura Kiffenissä, jonka edustusjoukkueen maalivahtina hän aloitti vuonna 1926 oltuaan sitä ennen seuran juniori. Hän pelasi kahdentoista kauden ajan lajin SM-sarjassa ja oli voittamassa kolmea SM-hopeaa, vuosina 1922, 1926 ja 1930 sekä yhtä SM-pronssia, vuonna 1931. Lefko edusti Suomen jääpallomaajoukkuetta seitsemässä ottelussa aikana, jolloin maaotteluita pelattiin harvoin. Häntä on pidetty myöhemmin yhtenä Suomen kaikkien aikojen parhaista jääpallomaalivahdeista.
Lefko toimi lähes kuudenkymmenen vuoden ajan Helsingin juutalaisen seurakunnan luottamus- ja johtotehtävissä, muun muassa seurakunnan puheenjohtajana. Hän oli mukana myös sotaveteraanitoiminnassa. Hän oli perustamassa toisen maailmansodan aikana juutalaisten aseveliyhdistystä ja myöhemmin, 1970-luvulla, hän oli yksi Suomen juutalaiset sotaveteraanit -yhdistyksen perustajista.
Lefko oli koulutukseltaan diplomi-insinööri ja hän työskenteli turkisteollisuuden parissa. Hän toimi Helsingin Turkisteollisuus -yrityksen toiminnanjohtajana ja vaikutti alan etujärjestöissä.
Lefkon puoliso oli näyttelijä Hanna Taini, jonka kanssa hänellä oli kolme tytärtä.
Karlismi
thumb|Molinan kreivi Carlos María Isidro eli [[Don Carlos (1788–1855)|Don Carlos vaati itselleen Espanjan kruunua.]] Karlismi on espanjalainen konservatiivinen liike, joka alun perin ajoi prinssi Don Carlosista periytyvän Bourbonien sukuhaaran oikeutta Espanjan kruunuun ja absoluuttisen monarkian palauttamista Espanjaan. He eivät hyväksyneet naispuolista hallitsijaa, ja vetosivat siinä keskiaikaiseen saalilaiseen lakiin.
Karlismin synty
Vuonna 1830 kuningas Ferdinand VII muutti pragmaattisella sanktiolla kruununperimysjärjestyksen tyttärensä Isabellan hyväksi. Karlistit eivät tunnustaneet tätä ja tukivat Molinan kreivin, Ferdinandin veljen Carlosin (1788–1855) oikeutta kruunuun. Liikkeen syntyyn vaikutti myös pettymys ranskalaisen Bourbon-hallitsijasuvun Espanjassa hallinneeseen sukuhaaraan (Borbón y Borbón). Maa ajautui vuoteen 1839 asti kestäneeseen sisällissotaan, jossa olivat vastakkain Isabellan kannattajat ja Katalonian nationalisten tukemat karlistit. Sota päättyi Isabellan voittoon.
Karlismi 1900-luvulla
Karlismi oli vahvimmilaan 1830-luvulla, mutta se koki uudelleenheräämisen vuoden 1898 Yhdysvaltoja vastaan käydyn sodan jälkeen. Tämän jälkeen se oli merkittävänä osapuolena vuosien 1936–1939 Espanjan sisällissodassa, jonka jälkeen se oli osa Caudillo, generalissimus Francisco Francon hallintoa aina vuoteen 1975 asti.
Karlismi 2000-luvulla
Karlistinen liike elää edelleen Espanjassa, mutta päivänpolitiikan ulkopuolella. Vaikka karlismi syntyi kruununperimyskiistasta, se on myös yhteiskunnallinen ideologia. Karlistien iskulause Dios, Patria y Rey (Jumala, isänmaa ja kuningas) kiteyttää liikkeen aatteelliset peruspilarit. Historiansa aikana ideologia on korostanut vastavallankumouksellisuutta, isänmaallisuutta, monarkismia, konservatismia ja katolisuutta.
Samot
thumb|upright|Samonainen Burkina Fasosta. Samot (myös samogot, sanit, sanut) ovat mandelaista samon kieltä puhuva kansa Burkina Fasossa ja Malissa. Heitä arvioidaan olevan noin 300 000 henkeä.
Kansa on muodostunut muinaisessa Malin valtakunnassa muualta tulleiden mandinkojen sekoittuessa senufoihin ja bobohin. Samojen kulttuurissa on aineksia kaikilta näiltä kansoilta.
Samojen pääelinkeinot ovat maanviljely, karjanhoito ja metsästys. Tärkeimmät viljelykasvit ovat durra, hirssi, fonio, puuvilla, maapähkinä, bataatti ja pavut. Kotieläimiä ovat seebut, vuohet, lampaat ja siipikarja. Käsityöammatteja ovat metallien käsittely, savenvalanta ja kankaiden kudonta. Monet käyvät kausitöissä naapurimaiden plantaaseilla.
Nelikulmaiset tai pyöreät asumukset muodostavat tiiviitä tai hajanaisia kyliä, joita leimaavat tornimaisten viljavarastojen ryhmät. Naiset pukeutuvat kirkkaaseen leninkiin, miehet käyttävät etupäässä eurooppalaisia vaatteita. Ruokavalio käsittää kasvisruokia, jotka on maustettu karitevoilla ja voimakkaan makuisilla kastikkeilla.
Samot muodostavat patriarkaalisia suurperheitä. Sukujärjestelmä on patrilineaarinen ja avioliitto patrilokaalinen (vaimo muuttaa miehen luokse). Perinteiseen uskontoon kuuluu hedelmällisyyden, luonnonvoimien ja esi-isien palvontaa. Nykyään suuri osa samoista on sunnimuslimeja.
Tudu järv
Tudu järv on Virossa Länsi-Virumaalla Vinnin kunnan Rasiveren ja Suigun kylissä sijaitseva järvi.
Maantietoa
Järvi on 700 metriä pitkä, 490 metriä leveä, ja sen pinta-ala on 26,2 hehtaaria. Se sijaitsee Tudun kylästä viisi kilometriä lounaaseen keskellä Järvesoota. Se ympärillä nousee reunoiltaan alkaen kohosuo, jonka keskellä järvi on, ja järven ympärillä on lisäksi kymmeniä suolampareita. Sen syvyys on noin 5 metriä ja sen keskisyvyydeksi on saatu 2,5 metriä. Järvessä ei ole saaria. Rantaviivan pituus on 1,9 kilometriä pitkä. Järven rannat ovat kovapohjaiset ja turpeiset. Järvelle pääsee kävelemällä yli kilometrin verran avosuolla ja järveä kiertää myös kävelypolku. Rantaan on rakennettu autiotupa, jossa on nuotiopaikka ja uimalaituri.
Luontoarvoja ja luokittelu
Järvi sijaitsee Järvsoolla, joka sisältyy Tudusoon soidensuojelualueeseen, joka on Natura 2000- hankkeen kohde (5 307,7 hehtaaria, EE0060209). Siihen kuuluvat myös Punasoo, Tudusoo ja Luussaaresoo. Suoalueen turpeen paksuudeksi ilmoitetaan yli 6 metriä ja suolammikot ovat alkujaan muodostuneet matalista järvistä ja lähdelammista. Alueen suojelu alkoi vuonna 1976 ruskeakarhun suojelemiseksi. Vuonna 1997 alue laajeni maisemansuojelualueeksi, jollainen se on vuonna 2020.
Jason Muzzatti
Jason Mark Muzzatti (s. 3. helmikuuta 1970 Toronto, Ontario, Kanada) on kanadalais-italialainen entinen jääkiekkomaalivahti, joka pelasi NHL:ssa vuosina 1993–1998 62 ottelua Calgary Flamesin, Hartford Whalersin, New York Rangersin ja San Jose Sharksin organisaatioissa. Lisäksi hän on pelannut muun muassa Saksassa, Italiassa ja yhden kauden (1999–2000) Suomessakin edustaen Tapparaa.
Tudu järv
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma. Järvi luokitellaan limnologisesti dystrofiseksi järveksi, jos järven vedessä on korkea humuspitoisuus (, DY). Tällainen järvi sijaitsee usein suon äärellä ja järveen laskee humuspitoista suovettä, joka laskee samalla veden happamuuden alhaiselle tasolle (pH on alle 7).
Mary Toft
pienoiskuva|Mary Toftin muotokuva. (John Laguerre, 1726) Mary Toft (o.s. Denyer, joskus Tofts) (s. 1701 – 1763), oli englantilainen nainen, joka tuli kuuluisaksi vuonna 1726 kun hän sai useat lääkärit vakuutettua siitä, että hän oli synnyttänyt kaniineja. Huiputettujen lääkärien joukossa oli muun muassa kuningas Yrjö I:n hovilääkäri Nathaniel St André.
Tudu järv
Luontoarvoja ja luokittelu
Vedenväri on punertavan ruskea ja näkösyvyys on 2,0 metriä. Sen vesi on siis humuspitoista ja hapanta suovettä, jonka lähde on pääasiassa sekä suon pintavesi että suora sadevesi. Se lämpenee kesäisin hyvin tasaisesti, sillä järveen ei muodostu lämpötilakerrostumisia. Järvessä ei kasva vesikasveja ja ainoa järvessä elävä kala on hauki. Se tulee järvessä tumman väriseksi ja se on hyvin luiseva syödä.
Järveltä on alkanut useana vuonna järjestetty Tudu triatlon, jossa uidaan ensin järven poikki, juostaan lyhyt suotaival ja pyöräillään maantiellä.
Vesistösuhteita
Tudu järv kuuluu Tagajõen valuma-alueeseen, jossa Tagajõgi on Rannapungerja jõen sivu-uoma. Tudu järv on Tagajõen lähdejärvi, joka sijaitsee Järvisoon suolla. Suo on vedenjakaja-aluetta, jossa itäpuoli kuuluu Tagajõelle ja länsipuoli Kunda jõelle. Järvellä ei ole tulo-ojia ja se laskuoja alkaa suoraksi kaivetulla ojalla, joka on samalla Tagajõen latvaoja. Järven valuma-alueen pinta-ala on 1,1 neliökilometriä. Rannapungerja jõgi laskee Peipsijärven pohjoisrantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Jason Muzzatti
Pelaajaura
Ennen NHL-uraansa Muzzatti pelasi yliopistosarjaa Michigan State Universityssa neljän kauden ajan. Calgary Flames varasi hänet kesällä 1988 ensimmäisellä varauskierroksella. Yliopistouran jälkeen Muzzatti siirtyi IHL:aan Salt Lake Cityn joukkueeseen. Kauden 1992-1993 aikana hän pelasi 16 harjoitusottelua Kanadan maajoukkueessa, 13 IHL-ottelua Salt Lake Cityssa ja 12 IHL-ottelua Indianapolisin joukkueessa. Kaudeksi 1993-1994 Muzzatti siirtyi Calgary Flamesin organisaatioon jossa pääsi sillä kaudella pelaamaan 27 minuuttia NHL-joukkueen maalilla. Pääosa kaudesta kului kuitenkin farmijoukkue Saint John Flamesin riveissä. Seuraavalla kaudella Muzzatti pääsi niinikään jäälle yhdessä NHL-ottelussa mutta peliminuutteja kertyi vain kahdeksan. Calgary ei nähnyt käyttöä hänelle joten Hartford Whalers poimi hänet siirtolistalta ilmaiseksi lokakuussa 1995. .
Kaudella 1997-1998 Muzzatti pääsi pelaamaan Rangersin maalilla kuudessa ottelussa ennen kuin hänet myytiin Kaliforniaan San Jose Sharksin organisaatioon maaliskuussa 1998. Vaihdossa New Yorkiin tuli Richard Brennan. Sharksin maalilla Muzzatti pelasi vain yhdessä ottelussa - 30.maaliskuuta 1998 vierasottelussa St. Louis Bluesia vastaan. Kauden jälkeen Muzzatti solmi sopimuksen Saksaan Berliinin Jääkarhuihin.
Yhden Saksassa pelatun kauden jälkeen Muzzatti tuli pelaamaan Suomeen Tapparan joukkueeseen. Yhden SM-liigassa pelatun kauden jälkeen Muzzatti palasi takaisin Saksaan Augsburger Panthersin joukkueeseen.
Kaudesta 2001-2002 lähtien Muzzatti pelasi viisi kautta Italiassa Elite.A liigassa. Ensimmäiset kolme kautta hän edusti Milanoa ja tämän jälkeen kaksi kautta HC Bolzanoa. Tänä aikana Muzzatti sai myös Italian kansalaisuuden ja pääsi edustamaan Italiaa 2006 Torinon olympiaturnauksessa sekä myöhemmin keväällä MM-turnauksessa.
Peliuran jälkeen
Peliuransa jälkeen Muzzatti toimi kolme kautta Flint Generalsin valmennustehtävissä, kaudella 2007-2008 ensin maalivahtivalmentajana, seuraavalla kaudella apuvalmentajana ja seuraavalla kaudella päävalmentajana. . Flint Generalsin hävittyä IHL:n finaalisarjan keväällä 2010, Muzzatti vetäytyi muutamaksi vuodeksi jääkiekon parista. Kaudelle 2015-2016 hänet kuitenkin saatiin houkuteltua Michigan State Spartansin maalivahtivalmentajaksi, jossa tehtävässä hän on toiminut viimeiset kolme kautta.
Mary Toft
Tapausta seurannut kielteinen julkisuus sai aikaan kuohuntaa lääketieteen harjoittajien keskuudessa ja tuhosi useiden menestyneiden lääkärien maineen ja urat. Satiirikko ja yhteiskuntakriitikko William Hogarth oli yksi ihmisistä, joka käsitteli tapausta julkisuudessa ja joka oli huolissaan lääkäreiden herkkäuskoisuudesta. Toft vapautettiin ja hän palasi kotiinsa.
pienoiskuva|[[William Hogarth|Hogarthin piirros lääkäreistä seuraamassa Toftin synnytystä.]]
Kalvitsan rautatieasema
Kalvitsan rautatieasema on rautatieliikennepaikka Savon radalla Mikkelissä. Se avattiin liikenteelle 1. lokakuuta 1889 samaan aikaan Savon radan kanssa, ja se sijaitsi Mikkelin maalaiskunnan alueella lähellä Haukivuoren rajaa. Asemarakennus rakennettiin vuosina 1887–1889 Oulun radan pysäkin tyyppipiirustusten mukaan. Sitä laajennettiin 1908 alkuperäistä rakennustapaa noudattaen. Rakennuksen ulkoasu on säilynyt hyvin. Kalvitsa muutettiin miehittämättömäksi 1973, ja makasiinirakennus paloi 1970-luvun lopulla. Henkilöliikenne lakkautettiin 29. toukokuuta 1983. Asemarakennus siirtyi Senaatti-kiinteistöille 2007 ja sitä kautta myyntiin. Kalvitsan asema toimii nykyään museokahvilana kesäisin ja tapahtumien aikana ja lisäksi aseman tiloissa toimii yleinen sauna.
Mackinac Island
Mackinac Island on saari Yhdysvaltain Michiganin osavaltiossa. Se sijaitsee Huronjärvessä osavaltion ylemmän ja alemman niemimaan välillä.
Mackinac Islandin suurin elinkeino on matkailu, joka ajoittuu enimmäkseen kesäkauteen. Saarella ei ole autoja, vaan asukkaat liikkuvat kävellen, hevosten vetämillä rattailla ja polkupyörillä. Ainoana moottoriajoneuvona on sallittu moottorikelkat talvikautena. Mackinacin saarelle matkustetaan lautoilla, jotka lähtevät Mackinaw Citystä (Alaniemimaalta) ja St. Ignacesta (Yläniemimaalta). Saaren rantaviivan pituus on noin 13 kilometriä.
Nimen alkuperä
Saaren alkuperäinen nimi Michilimackinac on lähtöisin alueen alkuperäiskansan käyttämästä odžibwan kielestä ja sillä on kaksi mahdollista merkitystä: toisen mukaan nimi merkitsee ”hienoa kilpikonnaa” ja tulee saaren kilpikonnan selkää muistuttavasta muodosta, kun taas toinen johtaa nimityksen saarella aikoinaan asuneesta Mishinimaki-intiaaniheimosta.
Makeiskaupat
Aikaisemmin saari oli merkittävä turkiskaupan tyyssija, mutta nykyään Mackinac Island on kuuluisa pehmeästä suklaaherkusta, fudgesta. Sitä viedään saarelta keskimäärin yli 4 500 kilogrammaa joka päivä, ja saarella järjestetään myös vuosittainen fudge-festivaali. Saarella on useita makeiskauppoja, jotka myyvät myös jäätelöä ja muita makeisia.
Majoitus
Vuonna 1887 avattu Grand Hotel on saaren kuuluisin hotelli.
Tingvoll
Tingvoll on kunta Møren ja Romsdalin läänissä Norjassa. Kunnan pinta-ala on 337 neliökilometriä ja tammikuussa 2013 tehdyn väestönlaskennan mukaan Tingvollin kunnassa oli 3 116 asukasta.
Yannick Tregaro
pienoiskuva|Yannick Tregaro (toinen oikealta)Yannick Tregaro (s. 26. maaliskuuta 1978 Gunnared) on ruotsalainen yleisurheiluvalmentaja ja entinen yleisurheilija. Hänen valmentajanaan toimi Viljo Nousiainen.
Tregaro on valmentanut muun muassa Christian Olssonia, Kajsa Bergqvistiä ja Emma Greeniä.
Vuoden 2016 Suomi–Ruotsi-maaottelussa hän osallistui seiväshyppyyn, koska Oscar Janson joutui vetäytymään kisasta. Tregaro hyppäsi 250 cm ja ansaitsi Ruotsille yhden maaottelupisteen.
Tregaro oli naimisissa valmentamansa Emma Greenin kanssa. Pari avioitui maaliskuussa 2011 ja jätti erohakemuksen helmikuussa 2014. Valmennussuhde kaksikon välillä jatkui myös avioliiton päättymisen jälkeen.
Setälä
Setälä on suomalainen sukunimi, joka on tai on ollut muun muassa seuraavilla henkilöillä:
Nowoczesna
Nowoczesna (virallisesti .Nowoczesna) on puolalainen liberaali puolue. Se kuuluu Puolan parlamentissa Eurooppalainen koalitio -allianssiin (puo. Koalicja Europejska).
Puolueen perusti ekonomisti Ryszard Petru nimellä "NowoczesnaPL" (Moderni Puola) 31. toukokuuta 2015. Nimi oli kuitenkin liian lähellä jo olemassa olevaa kansalaisjärjestöä "Fundacja Nowoczesna Polska" (Moderni Puola -säätiö), joten puolueen uudeksi nimeksi tuli .Nowoczesna (moderni) elokuussa 2015.
Vaalimenestys
Ensimmäisiin parlamenttivaaleihinsa puolue osallistui vuonna 2015, jolloin se sai 28 paikkaa Sejmissa. Viimeisimmissä vaaleissa 2019 se oli mukana Europpalaisen koalition jäsenenä ja sai 8 paikkaa. Koalitio kokonaisuudessaan muodostaa Sejmin toiseksi suuremman ryhmän.
Ideologia ja näkemyksiä
Nowoczesnaa on verrattu Saksan FDP-puolueeseen puolueen myötäiltyä tämän talousliberalistisia linjoja.
Puolue määrittelee itsensä vastavoimaksi ennen kaikkea Laki ja oikeus -puolueelle. Puolueohjelmassaan Nowoczesna mm.:
Naisten syöksylasku alppihiihdon maailmanmestaruuskilpailuissa 2011
Naisten syöksylasku alppihiihdon maailmanmestaruuskilpailuissa 2011 järjestettiin 13. helmikuuta Kandahar-rinteessä. Kilpailuun osallistui 36 urheilijaa 16 eri maasta.
Tulokset
thumb|right|200px|Kilpailun voittanut [[Elisabeth Görgl sai jo kisojen toisen kultamitalinsa ]]
The Crown
The Crown voi tarkoittaa seuraavia asioita:
Ahvenus (järvi Jyväskylässä)
Ahvenus on Keski-Suomessa Jyväskylässä Ahvenuksen kylän lähellä sijaitseva järvi.
Maantietoa
Järven pinta-ala on 29 hehtaaria, se on 1,0 kilometriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 3,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 89,1 metriä mpy.
Yanfolilan piiri
thumb|200px|Yanfolilan piiri Malin kartalla. Yanfolilan piiri on paikallishallintoalue Malin Sikasson alueella. Sen pinta-ala on 9 240 neliökilometriä. Asukkaita on 211 800 henkeä.
Yanfolilan piiri rajoittuu idässä Sikasson alueen Bougounin piiriin, etelässä Norsunluurannikkoon, lännessä Guineaan sekä pohjoisessa Koulikoron alueen Katin ja Kangaban piireihin.
Piiriin kuuluu 12 maalaiskuntaa: Baya, Bolo-Fouta, Djallon-Foula, Djiguiya De Koloni, Gouandiaka, Gouanan, Koussan, Sankarani, Séré Moussa Ani Samou De Siékorolé, Tagandougou, Wassoulou-Ballé ja Yallankoro-Soloba. Hallinnollinen keskus on Wassoulou-Ballén kunnan Yanfolila. Asukkaat ovat etupäässä fulbeja, mandinkoja, dogoneja ja bozoja.
Lier (Norja)
Lier on kunta Vikenin läänissä Norjassa. Lierin kunta perustettiin 1. tammikuuta 1838. Åssidenin alue siirrettiin Lieristä Drammenin kuntaan 1. heinäkuuta 1951. Tammikuussa 2013 tehdyn väestönlaskennan mukaan Lierin kunnassa oli 24 763 asukasta.
Media
Paikallislehti Lierposten ilmestyy torstaisin.
Vähäpaasi
Vähäpaasi on entisen Merimaskun kunnan, nykyisen Naantalin kaupungin eteläosassa sijaitseva saari. Saaren pinta-ala on 0,09 neliökilometriä ja vakituisia asukkaita on 1. Vapaa-ajan asuntoja saarella ei ole. Saarelle ei ole kiinteää tieyhteyttä.
Yllänpää
Yllänpää on entisen Merimaskun kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,36 neliökilometriä ja vakituisia asukkaita oli vuonna 2009 yksi. Saarelle ei ole kiinteää tieyhteyttä.
Metsäinen saari on pääosin kallioista, korkeimpien kohtien ollessa yli 30 metriä merenpinnan yläpuolella. Alavimmissa kohdissa on kuitenkin aikaisemmin harjoitettu maataloutta, sittemmin pellot ovat niityttyneet. Saarella on kymmenisen vapaa-ajanasuntoa ja sitä halkoo polkuverkosto. Yllänpää on ruovikoitunut kiinni saman kokoiseen Hunkerin saareen, sekä pienempiin Lohikarin ja Oomanninkarin saariin. Saarten yhteispinta-ala on noin 81 hehtaaria. Suuremmista saarista Yllänpään läheisyydessä ovat lounaassa Liettinen, lännessä Salavainen ja idässä Iskola−Liianmaan saari.
1960- ja 1970-lukujen peruskartoissa saaressa oli yksi tai kaksi tilaa ja jonkin verran peltomaata. 70-luvulla saaressa oli myös muutamia mökkejä. Yllänpään maa-alue oli jakautunut neljän kylän kesken: Foudila-Koveri, Ritonpää, Kaukola ja Länsipää.
Titus Hjelm
Titus Hjelm (s. 15. lokakuuta 1974 Helsinki) on suomalainen muusikko ja uskontotieteilijä, joka tunnetaan erityisesti saatananpalvontaa koskevista tutkimuksistaan. Hjelmin uskontotieteen väitöskirja Saatananpalvonta, media ja suomalainen yhteiskunta tarkastettiin Helsingin yliopiston teologisessa tiedekunnassa 2005. Hjelm soittaa bassoa power metal -yhtye Thunderstonessa.
Elämä ja ura
Titus Hjelm kirjoitti ylioppilaaksi Sibelius-lukiosta 1993 ja valmistui teologian maisteriksi 1999 uskontotiede pääaineenaan. Hjelm on työskennellyt myös Sibelius-lukiossa uskonnon ja elämänkatsomustiedon opettajana 1997–2002. Vuonna 2018 Hjelm aloitti Helsingin yliopiston uskontotieteen apulaisprofessorina. Hjelm on soittanut Thunderstonen lisäksi muun muassa Antidote-yhtyeessä.
Yorosson piiri
thumb|200px|Yorosson piiri Malin kartalla. Yorosson piiri on paikallishallintoalue Malin Sikasson alueella. Sen pinta-ala on 5 500 neliökilometriä. Asukkaita on 211 500 henkeä.
Piiriin kuuluu 9 maalaiskuntaa: Boura, Karangana, Kiffosso I, Koumbia, Koury, Mahou, Ménamba I, Ourikéla ja Yorosso. Kyliä on yhteensä 95. Asukkaista 65 % on miniankoja ja 27 % boboja. Jälkimmäiset jakautuvat mandekieltä puhuviin bobofingeihin (”mustat bobot”) ja gurilaista kieltä puhuviin bobo-ouleihin (”punaiset bobot”).
Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla ja eri viljalajit. Kotieläimiä ovat naudat, lampaat, vuohet, siat, aasit ja siipikarja.
European Tour (konserttikiertue)
European Tour oli The Jacksons -yhtyeen kaksi ja puoliviikkoa kestänyt Euroopan-kiertue, joka käsitti maat: Ranska, Saksa, Alankomaat ja Iso-Britannia. Viimeksi mainitussa maassa yhtye esiintyi Kuningatar Elisabet II:lle.
Vanylven
Vanylven on kunta Møren ja Romsdalin läänissä Norjassa. Kunnalla on pinta-alaa 385 neliökilometriä ja vuonna 2023 Vanylvenin kunnassa oli 3 013 asukasta.
Modum
Modum on kunta Vikenin läänissä Norjassa. Modumin kunta perustettiin 1. tammikuuta 1838. Tammikuussa 2013 tehdyn väestönlaskennan mukaan Modumin kunnassa oli 13 337 asukasta.
Milla Madetoja
Milla Madetoja (s. 1982) on suomalainen Yleisradion toimittaja ja uutisankkuri. Hän on ollut toimittajana tai juontajana Yleisradion tv-ohjelmissa, kuten Ajankohtainen kakkonen, Erätulilla ja Puoli seitsemän. Syksyllä 2015 hän aloitti Ylen alueellisten tv-uutisten juontajana ja syksyllä 2019 Ylen aamun uutisankkurina. Madetoja on toimittanut kaksi kirjaa: Erätulilla (2014) ja Erätulilla ikuisessa maisemassa (2015). Koulutukseltaan Madetoja on yhteiskuntatieteiden maisteri Tampereen yliopistosta, pääaineena tiedotusoppi.
Madetoja toimii elokuusta 2021 lähtien kaksi vuotta Tampereen yliopiston audiovisuaalisen journalismin opettajana, minkä jälkeen hän suunnittelee palaavansa takaisin Ylelle.
Milla Madetojan vanhempi sisar on hyvinvointivalmentaja Kukka Laakso. Heidän isänsä oli professori Seppo Laakso. Heidän äitinsä on rytmisen voimistelun Suomen-mestari ja Miss Suomi -kilpailussa 1972 menestynyt Pirkko o.s. Lehtonen.
If U Seek Amy
”If U Seek Amy” on yhdysvaltalaisen poplaulajan Britney Spearsin kolmas single hänen kuudennelta studioalbumiltaan Circus.
Julkisuus
Kappale herätti paheksuntaa joidenkin vanhempien keskuudessa, koska kertosäkeen kohta ”if you seek Amy” kuulostaa samalta kuin ”F-U-C-K me”. Parents Television Council uhkasi tehdä valituksen kappaletta soittavista radiokanavista Yhdysvaltain telehallintovirastolle. Jive Records -levy-yhtiö lupasi, että Spears nauhoittaa kappaleesta siistityn version radiota varten.
Musiikkivideo
Musiikkivideon alussa uutistoimittaja sanoo kappaleen nimen, jonka jälkeen kuva siirtyy huoneeseen. Huoneessa on Britneyn lisäksi muita ihmisiä jotka ovat selkeästi juhlineet koko yön. Britney aloittaa laulamisen huoneen sängyllä siirtyen pian muualle. Toisessa huoneessa Britney alkaa tanssia muiden ihmisten kanssa. Valojen vilkkuessa ja ihmisten tanssiessa video etenee kunnes tulee korkeasti valaistua kuvaa Britneystä pukiessa uutta asua päälle. Ihmiset seuraavat Britneytä, joka kulkee talon portaat alas 1960-luvun tyylinen asu päällään, esittäen Amyn roolia. Amy ottaa käteensä piirakkalautasen. Muut ihmiset jäävät talon sisälle, kun Amy astelee ovesta ulos hoidettuun puutarhaan. Hänen miehensä ja lapsensa tulevat sivusta Amyn rinnalle ja he astelevat portin takana kuhisevien paparazzien eteen näytille. Lopuksi Amy antaa pusun ja kuva pysähtyy muuttuen mustavalkoiseksi. Video loppuu samaan uutistoimittajaan joka oli alussa. Uutistoimittaja sanoo "Doesn't make any sense, does it?".
Julkaisu
Single julkaistiin Australiassa digitaalisesti 15. helmikuuta 2009 ja fyysisenä singlenä 14. maaliskuuta. Britanniassa single julkaistiin 4. maaliskuuta ja muualla Euroopassa maaliskuun aikana.
Vuohijärvi (Jyväskylä)
Vuohijärvi on Keski-Suomessa Jyväskylässä Saalahden kylän lähellä sijaitseva järvi.
Maantietoa
Järven pinta-ala on 1,8 hehtaaria, se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 550 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 99,8 metriä mpy.
Tähtisarja – 30 suosikkia (Meiju Suvas)
Tähtisarja – 30 suosikkia on suomalaisen Meiju Suvaksen kokoelma-albumi vuodelta 2006.
Luettelo Yuan-dynastian keisareista
Luettelo Yuan-dynastian hallitsijoista, jotka hallitsivat Kiinaa vuosina 1271–1368. He olivat virallisesti myös mongolivaltakunnan hallitsijoita eli suurkaaneja, mutta tämä arvonimi oli vuodesta 1294 lähtien vain nimellinen, sillä mongolivaltakunta oli hajonnut neljään osaan.
Vestnes
Vestnes on kunta Møren ja Romsdalin läänissä Norjassa. Kunnalla on pinta-alaa 355 neliökilometriä ja tammikuussa 2013 tehdyn väestönlaskennan mukaan Vestnesin kunnassa oli 6 626 asukasta.
Deewana
Deewana (suom. ”Hullu”) on vuonna 1992 ensi-iltansa saanut intialainen hindinkielinen romanttinen draamaelokuva, jonka ohjasi Raj Kanwar. Päärooleja näyttelivät Rishi Kapoor, Divya Bharti ja Shah Rukh Khan. Elokuva oli menestys ja se voitti viisi Filmfare Awards -palkintoa, mukaan lukien parhaan mies- ja naistulokkaan palkinnot Khanille ja Bhartille.
Juoni
Kaunis Kajal (Divya Bharti) rakastuu rikkaaseen laulajaan Raviin (Rishi Kapoor) ja he menevät naimisiin. Ravin rahanahne setä Dhirendra ja serkku Narendra haluavat hänen omaisuutensa ja yrittävät tappaa Ravin ja Kajalin. Ravi onnistuu tappamaan Narendran juuri ennen putoamistaan omaan kuolemaansa. Leskeksi jäänyt Kajal muuttaa toiseen kaupunkiin anoppinsa Laxmin kanssa. Hän tapaa komean Rajan (Shah Rukh Khan), joka rakastuu häneen. Rajan isä ei hyväksy Kajalia, joten hän katkaisee välinsä tähän ja rukoilee Laxmilta lupaa naida Kajal. Laxmi suostuttelee Kajalia jatkamaan elämäänsä Rajan kanssa ja Kajal suostuu avioliittoon. Raja joutuu onnettomuuteen ja Kajal ymmärtää rakastavansa häntä.
Myöhemmin Raja pelastaa miehen, joka osoittautuu kuolleeksi luulluksi Raviksi. Raja esittelee Ravin järkyttyneelle Kajalille, joka kuitenkin jää Rajan luo. Dhirendra saa tietää Ravin olevan elossa ja kaappaa Kajalin ja Rajan vaatien Ravin omaisuutta. Raja pakenee ja hakkaa Dhirendran Ravin kanssa. He löytävät Kajalin sidottuna ajastettuun pommiin, jonka Ravi onnistuu pysäyttämään. Dhirendra yrittää tappaa Rajan, mutta Ravi uhraa itsensä laukaisemalla pommin, joka tappaa hänet ja setänsä. Ravin uhrauksen ansiosta Kajal ja Raja voivat jatkaa elämäänsä.
Vastaanotto
Deewana oli vuoden 1992 toiseksi eniten tuottanut hindielokuva Betan jälkeen.
Akela Jones
Akela Jones (s. 22. huhtikuuta 1995 Saint Michael) on barbadoslainen yleisurheilija. Hän on kilpaillut arvokisatasolla seitsenottelussa, 100 metrin aitajuoksussa, korkeus- ja pituushypyssä sekä 4 × 100 metrin viestissä.
Jones voitti pituushypyssä alle 20-vuotiaiden maailmanmestaruuden vuonna 2014 tuloksella 634 cm. Alle 18-vuotiaiden MM-kilpailuissa hän oli samassa lajissa kuudes 2011. Keski-Amerikan ja Karibian-mestaruuskilpailuissa hän saavutti alle 18-vuotiaiden sarjassa vuonna 2010 hopeaa korkeushypyssä ja pronssia 4 × 100 metrin viestissä sekä 2012 kultaa korkeus- ja pituushypyssä. Alle 20-vuotiaiden sarjassa hän voitti pituushyppykultaa 2014.
Jones saavutti Pan-Amerikan kisoissa pronssia korkeushypyssä Torontossa 2015 silloisella Barbadoksen ennätystuloksella 191 cm. Samojen kisojen pituushypyssä hän oli kuudes. Hän keskeytti seitsenottelun Pekingin MM-kilpailuissa 2015. Rio de Janeiron olympialaisissa 2016 hän oli seitsenottelussa 20:s ja karsiutui korkeushypyn loppukilpailusta. Belgradin sisäratojen MM-kilpaluissa 2022 hän sijoittui pituushypyssä 11:nneksi.
Jonesin ennätys seitsenottelussa on 6 371 pistettä kesäkuulta 2015, 100 metrin aidoissa 12,94 huhtikuulta 2016, korkeushypyssä 198 hallikilpailusta maaliskuulta 2016 ja pituushypyssä 680 cm, jonka hän on hypännyt hallissa maaliskuulla 2016 ja ulkona toukokuulla 2021. Hänellä on hallussaan Barbadoksen ennätys korkeus- ja pituushypyssä sekä sisä- että ulkoradoilla ja maan halliennätys 60 metrin aitajuoksussa 8,00 helmikuulta 2016 ja viisiottelussa 4643 pistettä tammikuulta 2016.
Originalismi
pienoiskuva|Howard Chandler Christy (1872-1952): Näkymä Yhdysvaltain perustuslain allekirjoitustilaisuudesta. Originalismi tarkoittaa Yhdysvaltain perustuslain tulkintaa, jonka mukaan kaikki perustuslain lausunnot on tulkittava lakitekstin alkuperäisen käsityksen perusteella sen hyväksymisajankohtana. Tulkinnan mukaan perustuslaki on vakaa sen voimaantulopäivästä lähtien ja sen sisällön merkitystä voidaan muuttaa vain viidennessä artiklassa esitettyjen vaiheiden mukaisesti.
Originalismi on ristiriidassa elävä perustuslaki -tulkinnan kanssa, jonka kannattajat katsovat, että perustuslakia olisi tulkittava nykyajan kontekstin perusteella, vaikka tällainen tulkinta poikkeaisi lakitekstin alkuperäisistä tulkinnoista.
Volda
Volda on kunta Møren ja Romsdalin läänissä Norjassa. Kunnalla on pinta-alaa 547 neliökilometriä ja tammikuussa 2013 tehdyn väestönlaskennan mukaan Voldan kunnassa oli 8 827 asukasta.
Katariina Souri
Katariina Souri (ent. Minna Katariina ”Kata” Kärkkäinen, s. 27. lokakuuta 1968 Helsinki ) on suomalainen kirjailija, kuvataiteilija, käsikirjoittaja ja kolumnisti.
Ura
Hyvinkäällä nuoruutensa viettänyt Souri nousi suuren yleisön tietoisuuteen joulukuun 1988 Playboy-lehden Playmate of the Month -tyttönä. Playboy-julkisuutensa jälkeen hän kokeili myös laulamista ja levytti albumin Your Love (1989).
Souri on kirjoittanut kolumneja eri julkaisuihin sekä pitänyt taidenäyttelyt Galleria 4-kuudessa ja Oljemarkissa ja Kauniaisissa Stadio Galleryssä. Hän on taidemaalarina itseoppinut, mutta ollut taiteilija Kimmo Tolinin opissa ja hänen tekniikkanaan on öljyvärit ja akryylit.
Vuonna 2006 Souri liittyi Mensaan, josta hän kuitenkin erosi vuonna 2008. Souri voitti 15-vuotiaana ikäluokkansa keilailun Suomen-mestaruuden.
Souri on ollut mukana käsikirjoittamassa televisiosarjoja Samppanjaa ja vaahtokarkkeja, Tähtilampun alla ja Tähtitehdas. Hänen esikoisromaaninsa Minä ja Morrison ilmestyi vuonna 1999 ja siihen perustuva Lenka Hellstedtin ohjaama samanniminen elokuva vuonna 2001. Sourilta on ilmestynyt seitsemän romaania ja kirjoituskokoelma. Hän on ollut kirjoittamassa kolmen Vares-elokuvan käsikirjoitusta.
Souri palkittiin Kiitos eläimiltä -palkinnolla vuonna 2016. Hän oli Vihreiden ehdokkaana vuoden 2019 eduskuntavaaleissa Uudenmaan vaalipiirissä. Souri keräsi vaaleissa kaikkiaan 2147 ääntä, mikä ei riittänyt valituksi tulemiseen.
Yksityiselämä
Sourin vanhemmat ovat juristeja. Souri on toiminut nuoruudessaan oikeuden sihteerinä konekirjoitustaitojensa ansiosta. . Eveliina Talvitien krjoittamassa elämäkerrassa hän kertoo runsaasti isästään Antti Henrik Kärkkäisestä, jonka kautta hänen sukujuurensa ulottuvat Kiuruvedelle, myös tämän viime vuosista ja kuolemasta Norjalaisessa hoitokodissa Alzheimerin taudin  seurauksena. Hän on julkisuudessa kertonut myös lapsuutensa tarumoista, mm. yksinäisyydestä ja isään liittyvistä pelkotiloista. Sourin äiti on Riitta-Liisa Souri. Lasuutensa Souri vietti vanhempineen Helsingin Haagassa ja nuoruutensa Hyvinkäällä.
Sourilla on avioliitosta (1991–1997) säveltäjä Johnny Lee Michaelsin kanssa poika Kasimir (s. 1991) sekä Marcello Gentilen kanssa tytär (s. 2003). Souri oli avioliitossa helsinkiläisen liikemiehen Janne Janhosen kanssa 2005–2009. Kesäkuussa 2010 Souri vahvisti menneensä naimisiin taiteilijanimeä Anzi Destruction käyttävän muusikkomiehen kanssa. Vuonna 2012 Souri ja Anzi Destruction ottivat avioeron ja jatkoivat yhdessäoloa avoliitossa. Souri avioitui Eliya Zweygbergin kanssa syyskuussa 2016. Heillä on yhteinen taideliike. He erosivat vuonna 2019.
Souri ilmoitti tammikuussa 2015 olevansa vegaani. Myöhemmin hän ilmoitti luopuvansa vegaanisesta ruokavaliosta, koska se ei sopinut hänelle eikä hän mieltänyt tiukan veganismin sosiaalista puolta omakseen. Hän puhui asiasta mm. julkisessa Facebook-profiilissa sekä siine perustamassaaan Vapaamieliset vegaanit-ryhmässä, lisäksi vuonna 2023 Seura-lehden haastattelussa.
Souri osti puolisonsa kanssa Kivikummun tilan Sipoosta. Sitä hän alkoi kehittämään perinnetilaksi: hankki sinne mm. runsaasti eläimiä.
Souri on julkisuudessa kertonut kärsineensä alkoholiongelmasta ja saaneensa useita mielenterveysdiagnooseja. Niistä parantumisen hän on lukenut vaihtoehtoisten hoitomuotojen ansioksi. Siksi hän on puhunut niiden puolesta, myös luoonnon ja metsän parantavien voimien, julkisuudessa Hän kertoi mieltävänsä itsensä muunsukupuoliseksi. Souri kuuluu nykyään Suomen evankelisluterilaiseen kirkkoon.
Katariina Souri tunnettiin ennen tammikuuta 2010 nimellä Kata Kärkkäinen. Souri on hänen äitinsä tyttönimi.
Sourin poika Kasimir Kärkkäinen tekee myös taidetta.
Komppanianpäällikkö
Komppanianpäällikkö on puolustusvoimissa komppanian esimiehenä toimivasta ammattiupseerista käytettävä nimike. Suomen puolustusvoimissa komppanianpäällikkö on rauhan aikana ja normaalioloissa usein sotilasarvoltaan kapteeni. Sodan ajan ja poikkeusolojen aikana joukko-osastoissa komppanianpäällikkönä toimii yleensä yliluutnantti tai luutnantti.
Limeira
Limeira on kaupunki Brasiliassa. Se sijaitsee São Paulon osavaltion itäosassa. Limeiran asukasluku on 303 682 (vuonna 2018). Tatujoki virtaa Limeiran läpi.
Limeira oli aikoinaan merkittävä kahvinviljelyn keskus. Kaupungin ympäristössä tuotettiin myös huomattavan paljon sitrushedelmiä, minkä vuoksi Limeiraa kutsuttii Brasilian appisiinipääkaupungiksi. Nykyään tärkein viljelykasvi on kuitenkin sokeriruoko, josta jalostetaan etanolia. Kahvin ja sitrushedelmien lisäksi alueella viljellään myös puuvillaa. Limeirassa on lisäksi paperiteollisuutta.
Greta Pitkänen
Greta Eugenia Pitkänen (o.s. Malmstén; 17. heinäkuuta 1911 – 23. joulukuuta 1938) oli suomalainen laulaja sekä Georg ja Eugen Malmsténin sisko, joka tunnetaan erityisesti veljensä Georgin kanssa 1930-luvulla tekemistään Mikki-hiiri-levytyksistä.
Pitkänen esitti palvelijatarta Risto Orkon ohjaamassa elokuvassa Herrat täysihoidossa vuonna 1933. Tämä jäi hänen ainoaksi merkittäväksi roolikseen ennen hänen äkillistä kuolemaansa angiinamyrkytykseen vain 27-vuotiaana.
Greta Pitkänen ja Georg Malmsten levyttivät Dallapé-orkesterin kanssa kolme Malmsténin säveltämää ja R. R. Ryynäsen sanoittamaa Mikki-hiiri -musiikkisatua, Mikki-hiiri ja susihukka (1934), Mikki-hiiri merihädässä (1936) ja Mikki-hiiri ja vuorenpeikko (1937). Myöhemmin Malmstén teki vielä kaksi Mikki-hiiri -aiheista laulua (Mikki-hiiri koskenlaskussa, 1954, ja Mikki-hiiri lentäjänä, 1963), joista ensimmäisessä Mikki-hiirenä oli Ragni Malmstén ja jälkimmäisessä Vieno Kekkonen. Nämä eivät kuitenkaan menestyneet läheskään samalla tavoin kuin kolme ensimmäistä.
Greta Pitkäsen puoliso vuodesta 1933 oli Tauno Valter Pitkänen, joka kuoli vain kaksi vuotta myöhemmin helmikuussa 1935. Heidän ainoa poikansa Thor Ejvind syntyi kahdeksan kuukautta isänsä kuoleman jälkeen.
Jiří Dopita
Seuraura
Dopita debytoi Tšekkoslovakian pääsarjassa kaudella 1989–1990 HC Dukla Jihlavan joukkueessa. Hän pelasi debyyttikaudellaan viisi ottelua tehopistein 1+2=3 ilman rangaistusminuutteja. Seuraavalla kaudella Dopita siirtyi HC Olomouciin, jonka sisäisen pistepörssin hän voitti tehopisteillä 11+13=24. Dopita voitti Olomoucin sisäisen pistepörssin myös seuraavalla kaudella 1991–1992, jolloin hän pelasi 38 ottelua tehopistein 22+19=41 keräten 28 rangaistusminuuttia. Koko liigan pistepörssissä hän sijoittui kymmenenneksi. Kauden päätteeksi NHL-seura Boston Bruins varasi Dopitan kuudennella kierroksella vuoden 1992 varaustilaisuudessa. Dopitan voitti HC Olomoucin sisäisen pistepörssin kolmannen kerran peräkkäin kaudella 1992–1993, jolloin hän teki tehopisteet 12+17=29 pelaamassaan 28 ottelussa. Dopita kuitenkin siirtyi kesken kauden Saksaan Eisbären Berlinin joukkueeseen, jossa hän pelasi 11 ottelua tehopistein 7+8=15 keräten 49 rangaistusminuuttia. Seuraavalla kaudella Dopita voitti Eisbärenin sisäisen maalipörssin ja oli joukkueen sisäisen pistepörssin toinen tehopisteillä 23+21=44. Hän palasi kauden lopussa takaisin HC Olomoucin riveihin, muttei ehtinyt pelaamaan joukkueessa yhtäkään runkosarjaottelua. Pudotuspeleissä Dopita pelasi 12 ottelua tehopistein 5+7=12 keräten 14 rangaistusminuuttia. Kausi päättyi Olomoucin mestaruuteen, ja Dopita valittiin pudotuspelien arvokkaimmaksi pelaajaksi.
Dopita palasi Saksaan Eisbären Berlinin joukkueeseen kaudella 1994–1995. Hänet valittiin joukkueen kapteeniksi. Dopita pelasi kaudella 42 ottelua tehopistein 28+40=68, jotka oikeuttivat koko DEL-liigan pistepörssin voittoon. Kaudella 1995–1996 Dopita palasi Tšekkiin, tällä kertaa VHK Vsetínin riveihin. Hän voitti joukkueen sisäisen piste- ja maalipörssin tehopisteillä 19+21=40. Pudotuspeleissä Dopita pelasi 13 ottelua tehopistein 9+10=19, jotka oikeuttivat koko Extraligan piste- ja maalipörssin voittoon. Vsetín voitti kauden päätteeksi Tšekin mestaruuden, ja Dopita palkittiin pudotuspelien arvokkaimpana pelaajana. Seuraava kausi oli tehopisteillä mitaten Dopitan uran paras kausi Extraligassa. Hän voitti liigan piste- ja maalipörssin tehopisteillä 30+31=61, tehotilaston lukemalla +39 ja pudotuspelien maalipörssin tehopisteillä 7+4=11. Dopita voitti kauden päätteeksi vielä Tšekin mestaruuden. Lisäksi hänet valittiin koko kauden parhaaksi pelaajaksi. Kaudella 1997–1998 Dopita voitti jälleen Vsetínin sisäisen pistepörssin tehopisteillä 21+33=54. Koko liigan pistepörssissä hän sijoittui viidenneksi. Pudotuspeleissä hän teki tehopisteet 12+6=18, jotka oikeuttivat pistepörssin toiseen sijaan ja maalipörssin voittoon. Dopita voitti kauden päätteeksi vielä Tšekin mestaruuden ja pudotuspelien arvokkaimman pelaajan palkinnon. Lisäksi hänet valittiin koko kauden parhaaksi pelaajaksi. Seuraavana kesänä NHL-seura New York Islanders varasi Dopitan viidennellä kierroksella vuoden 1998 varaustilaisuudessa.
Dopita siirtyi kaudella 2001–2002 NHL-seura Philadelphia Flyersin joukkueeseen. Hän pelasi ensimmäisellä NHL-kaudellaan 52 ottelua tehopistein 11+16=27 keräten kahdeksan rangaistusminuuttia sijoittuen Philadelphian sisäisessä pistepörssissä yhdeksänneksi. Seuraavalla kaudella Dopita siirtyi Edmonton Oilersiin, jossa hän teki tehopisteet 1+5=6 pelaamassaan 21 ottelussa.
Dopita palasi kaudella 2003–2004 Tšekkiin, tällä kertaa HC Pardubicen joukkueeseen. Hän pelasi runkosarjassa 47 ottelua tehopistein 20+28=48, jotka oikeuttivat Pardubicen sisäisen pistepörssin voittoon. Dopita voitti joukkueen sisäisen pistepörssin myös pudotuspeleissä, joissa hän pelasi seitsemän ottelua tehopistein 1+9=10. Seuraavalla kaudella Dopita nimitettiin HC Pardubicen kapteeniksi. Hän pelasi runkosarjassa 44 ottelua tehopistein 4+23=27 keräten 12 rangaistusminuuttia. Kauden päätteeksi hän voitti Tšekin mestaruuden. Seuraavalla kaudella Dopita siirtyi HC Znojemští Orliin, jossa hän voitti Extraligan pronssia. Dopita pelasi seuraavat neljä kautta Znojemští Orlin varakapteenina, kunnes hän siirtyi kaudella 2009–2010 HC Kometa Brnon joukkueeseen. Seuraavalla kaudella Dopita toimi joukkueen kapteenina kunnes hän lopetti pääsarjauransa.
Maajoukkueura
Dopita edusti Tšekkiä kahdeksissa maailmanmestaruuskilpailuissa. Italian MM-kilpailuissa 1994 hän pelasi kolme ottelua tehden yhden maalin. Ruotsin MM-kilpailuissa 1995 hän pelasi kahdeksan ottelua tehopistein 1+1=2 keräten neljä rangaistusminuuttia. Itävallan MM-kilpailuissa 1996 Dopita pelasi kuusi ottelua tehopistein 2+1=3 keräten kaksi rangaitusminuuttia. Hän sai turnauksesta kultamitalin Tšekin voitettua maailmanmestaruuden. Suomen MM-kilpailuissa 1997 Dopita pelasi yhdeksän ottelua tehopistein 3+1=4 keräten neljä rangaistusminuuttia. Hän sai turnauksesta pronssimitalin. Tšekki voitti MM-pronssia uudelleen Sveitsin MM-kilpailuissa 1998, joissa Dopita pelasi kahdeksan ottelua tehopistein 3+1=4 keräten neljä rangaistusminuuttia. Venäjän MM-kilpailuissa 2000 Dopita voitti MM-kultaa Tšekin joukkueessa. Hän voitti turnauksen syöttöpörssin ja Tšekin sisäisen pistepörssin tehopisteillä 4+7=11. Lisäksi hänet valittiin turnauksen tähdistökentälliseen. Tšekki voitti maailmanmestaruuden uudelleen Saksan MM-kilpailuissa 2001, joissa Dopita pelasi yhdeksän ottelua tehopistein 2+1=3 keräten neljä rangaistusminuuttia. Tšekin MM-kilpailuissa 2004 hän pelasi seitsemän ottelua tehopistein 1+2=3 keräten kaksi rangaistusminuuttia. Dopita pelasi urallaan yhteensä 59 MM-ottelua tehopistein 17+14=31 keräten 36 rangaistusminuuttia. Hän pelasi Tšekin maajoukkeessa myös 12 EHT-ottelua tehopistein 5+2=7 keräten kymmenen rangaistusminuuttia.
Dopita kuului Tšekin joukkueeseen Naganon talviolympialaisissa 1998 ja Salt Lake Cityn talviolympialaisissa 2002. Naganossa 1998 hän pelasi Tšekin olympiakultaa voittaneessa joukkueessa kuusi ottelua tehopistein 1+2=3 ilman rangaistusminuutteja. Salt Lake Cityssä 2002 Dopita pelasi neljä ottelua tehopistein 2+2=4 keräten kaksi rangaistusminuuttia.
Valmennusura
Dopita aloitti valmennusuransa Tšekin toiseksi korkeimmalla sarjatasolla pelanneen HC Olomoucin apuvalmentajana kaudella 2013–2014. Joulukuussa 2015 hänet nimitettiin Extraliga-joukkue HC Ocelaři Třinecin päävalmentajaksi Rene Muchan tilalle. Kaudella 2016–2017 Dopita toimi Tšekin kolmanneksi korkeimmalla sarjatasolla pelanneen VHK Vsetínin apuvalmentajana. Samalla kaudella hänet myös nimitettiin Tšekin maajoukkueen apuvalmentajaksi nuorten MM-kilpailuissa 2017. Kun VHK Vsetín nousi Tšekin toiseksi korkeimmalle sarjatasolle kaudella 2017–2018 Dopita jatkoi seuran päävalmentajana. Dopita valmensi joukkuetta seuraavat kaksi kautta kunnes Jan Srdínko nimitettiin hänen tilalleen kaudelle 2020–2021.
Tilastot
Lähde:
Ture Reinhold Nordenstreng
Ture Reinhold Nordenstreng (9. tammikuuta 1811 Rantasalmi – 28. toukokuuta 1880 Helsinki) oli Venäjän keisarillisessa armeijassa palvellut suomalainen kenraalimajuri.
Nordenstrengin vanhemmat olivat hovineuvos Anders Kristoffer Nordenstreng ja Jakobina Elisabet Telén. Kenraaliluutnantti Hjalmar Sebastian Nordenstreng oli hänen veljensä. Ture Reinhold Nordenstreng tuli oppilaaksi Haminan kadettikouluun 1826, valmistui kurssinsa priimuksena ja määrättiin vänrikkinä palvelukseen Henkivartioväen Preobraženskojen rykmenttiin Pietariin 1831. Hänet ylennettiin aliluutnantiksi 1833 ja luutnantiksi 1835. Pietarin sota-akatemian kurssin Nordenstreng suoritti 1835–1836 ja vuonna 1837 hänet määrättiin alikapteenina yleisesikuntaan. Nordenstreng ylennettiin kapteeniksi 1839 ja komennettiin 1840 majoitusmestariksi 15. jalkaväkidivisioonaan ja 1842 vastaavaan tehtävään 14. jalkaväkidivisioonaan. Hänet ylennettiin everstiluutnantiksi 1844 ja siirrettiin majoitusmestariksi 5. jalkaväkidivisioonaan. Vuosina 1840–1845 Nordenstreng osallistui sotatoimiin kaukasialaisia vuoristoheimoja vastaan.
Vuonna 1849 Nordenstreng komennettiin palvelukseen Kaunasiin Liettuaan. Samana vuonna hän kunnostautui Unkarin vallankumouksen yhteydessä ja ylennettiin everstiksi. Vuonna 1850 hänet määrättiin Kaunasin linnoituspiirin päälliköksi, mutta siirrettiin jo seuraavana vuonna 4. jalkaväkiarmeijakunnan ylimajoitusmestariksi. Vuosina 1853–1855 Nordenstreng osallistui Krimin sotaan, haavoittuen 1854 Sevastopolin taistelussa. Vuonna 1855 hänet siirrettiin kenraalimajuriksi ylennettynä Azovin jalkaväkirykmentin komentajaksi, mutta haavoittumisen takia sairastuttuaan hän sai eron sotapalveluksesta 1857. Helsinkiin muuttanut Nordenstreng osallistui muun muassa Ruotsalaisen teatterin toimintaan ja lahjoitti huomattavan summan Suomen Keisarilliselle Aleksanterin Yliopistolle Nordenstreng-stipendirahaston perustamiseksi.
Ørskog
Ørskog on kunta Møren ja Romsdalin läänissä Norjassa. Kunnalla on pinta-alaa 129 neliökilometriä, ja asukkaita sillä oli 2 093 vuonna 2004.